CELEX: 62019TN0083
Language: lv
Date: 2019-02-12 00:00:00
Title: Lieta T-83/19: Prasība, kas celta 2019. gada 12. februārī — AL/Komisija

1.4.2019   
            
            
               LV
            
            
               Eiropas Savienības Oficiālais Vēstnesis
            
            
               C 122/28
            
         
      Prasība, kas celta 2019. gada 12. februārī — AL/Komisija
      (Lieta T-83/19)
      (2019/C 122/32)
      Tiesvedības valoda — franču
      
         Lietas dalībnieki
      
      
         Prasītājs: AL (pārstāvji: A. Blot un S. Rodrigues, advokāti)
      
         Atbildētāja: Eiropas Komisija
      
         Prasījumi
      
      Prasītāja prasījumi Vispārējai tiesai ir šādi:
      
                  —
               
               
                  atzīt prasību par pieņemamu un pamatotu;
               
            
                  —
               
               
                  atcelt netiešo lēmumu noraidīt prasītāja 2017. gada 19. decembrī iesniegto lūgumu par zaudējumu atlīdzību un, ciktāl nepieciešams, 2018. gada 12. novembra lēmumu noraidīt prasītāja sūdzību;
               
            
                  —
               
               
                  atlīdzināt prasītājam nodarīto mantisko un morālo kaitējumu;
               
            
                  —
               
               
                  piespriest atbildētājai atlīdzināt visus tiesāšanās izdevumus.
               
            
         Pamati un galvenie argumenti
      
      Prasības pamatošanai prasītājs izvirza četrus pamatus.
      
                  1.
               
               
                  Ar pirmo pamatu tiek apgalvots, ka atbildētāja attiecībā uz prasītāju neesot izpildījusi savas līgumsaistības, jo Komisija neesot izpildījusi saistības, ko tā uzņēmās, ieceļot prasītāju Eiropas Savienības koordinatora amatā partnerattiecībās attiecībā uz Kongo baseina mežiem.
               
            
                  2.
               
               
                  Ar otro pamatu tiek apgalvots tiesiskās paļāvības principa pārkāpums.
               
            
                  3.
               
               
                  Ar trešo pamatu tiek apgalvots tiesību tikt uzklausītam pārkāpums.
               
            
                  4.
               
               
                  Ar ceturto pamatu tiek apgalvots labas pārvaldības un rūpības pienākuma pārkāpums.